EVROPSKA KOMISIJA Bruselj, 23.3.2018 COM(2018) 156 final Predlog SKLEP EVROPSKEGA PARLAMENTA IN SVETA o uporabi sredstev Evropskega sklada za prilagoditev globalizaciji na podlagi

vloge Belgije EGF/2017/010 BE/Caterpillar



OBRAZLOŽITVENI MEMORANDUM OZADJE PREDLOGA 1.Pravila o finančnih prispevkih iz Evropskega sklada za prilagoditev globalizaciji (ESPG) so določena v Uredbi (EU) št. 1309/2013 Evropskega parlamenta in Sveta z dne 17. decembra 2013 o Evropskem skladu za prilagoditev globalizaciji (2014–2020) in razveljavitvi Uredbe (ES) št. 1927/2006 (v nadaljnjem besedilu: uredba o ESPG). 2.Belgija je 18. decembra 2017 vložila vlogo EGF/2017/010 BE/Caterpillar za finančni prispevek iz ESPG po odpustih v podjetju Caterpillar in pri petih dobaviteljih (v nadaljnjem besedilu: odpusti). 3.Po oceni vloge je Komisija v skladu z vsemi veljavnimi določbami uredbe o ESPG ugotovila, da so pogoji za finančni prispevek iz ESPG izpolnjeni. POVZETEK VLOGE Vloga za pomoč ESPG EGF/2017/010 BE/Caterpillar Država članica Belgija Zadevne regije (na ravni NUTS 2) Provinca Hainaut (BE32) Datum vložitve vloge 18. december 2017 Datum potrdila o prejemu vloge 18. december 2017 Datum zahtevka za dodatne informacije 24. december 2017 Rok za predložitev dodatnih informacij 4. februar 2018 Rok za zaključek ocene 29. april 2018 Merilo za pomoč člen 4(1)(a) uredbe o ESPG

Glavno podjetje Caterpillar – Solar Gosselies

Število zadevnih podjetij 1 Sektorji gospodarske dejavnosti (oddelek NACE Revizija 2) 28 (Proizvodnja drugih strojev in naprav)

Število hčerinskih podjetij, dobaviteljev in proizvajalcev v poproizvodni fazi 5 Referenčno obdobje (štirje meseci) 31. maj 2017–30. september 2017 Število odpustov v referenčnem obdobju (a) 1 364 Število odpustov pred referenčnim obdobjem ali po njem (b) 921 Skupno število odpustov 2 287 Skupno število upravičenih prejemnikov 2 287 Skupno število ciljnih prejemnikov 2 287 Število ciljnih mladih, ki niso zaposleni, se ne izobražujejo ali usposabljajo (NEET) 300 Proračun za prilagojene storitve (v EUR) 7 575 294 Proračun za izvajanje ESPG (v EUR) 127 400 Skupni proračun (v EUR) 7 702 694 Prispevek ESPG (60 %) (v EUR) 4 621 616 OCENA VLOGE Postopek 4.Belgija je vlogo EGF/2017/010 BE/Caterpillar vložila 18. decembra 2017, tj. v 12 tednih od datuma, ko so bila izpolnjena merila za pomoč iz člena 4 uredbe o ESPG. Komisija je prejem vloge potrdila na isti datum in 24. decembra 2017 od Belgije zahtevala dodatne informacije. Dodatne informacije so bile predložene v šestih tednih od datuma zahtevka. Komisija mora oceno skladnosti vloge s pogoji za finančni prispevek zaključiti v 12 tednih od prejema popolne vloge; ta rok pa se bo iztekel 29. aprila 2018. Upravičenost vloge Zadevna podjetja in prejemniki 5.Vloga se nanaša na 2 287 delavcev, ki so postali presežni v podjetju Caterpillar Solar Gosselies (Caterpillar) in pri petih dobaviteljih. Podjetje Caterpillar deluje v gospodarskem sektorju, razvrščenem v oddelek 28 NACE Revizija 2 (Proizvodnja drugih strojev in naprav). Do odpustov v zadevnem podjetju je prišlo v regiji na ravni NUTS 2 Hainaut (BE32). Podjetja in število odpuščenih delavcev Caterpillar 1 997 Cediwal 68 Eutraco 63 Yusen 125 Attecam 9 MHP 25 Skupno število podjetij: 6 Skupno število odpustov: 2 287 Skupno število samozaposlenih oseb, ki so opustile dejavnost: 0 Skupno število upravičenih delavcev in samozaposlenih oseb: 2 287 Merila za pomoč 6.Belgija je vlogo vložila na podlagi meril za pomoč iz člena 4(1)(a) uredbe o ESPG, ki zahteva najmanj 500 delavcev, ki so postali presežni v referenčnem obdobju štirih mesecev v podjetju v državi članici, vključno z delavci, ki so postali presežni pri dobaviteljih in proizvajalcih v poproizvodni fazi. 7.Štirimesečno referenčno obdobje za vlogo traja od 31. maja 2017 do 30. septembra 2017. 8.Odpusti v referenčnem obdobju:

–1 161 delavcev, ki so postali presežni v podjetju Caterpillar – 203 delavci, ki so postali presežni pri štirih dobaviteljih podjetja Caterpillar Izračun števila odpustov in opustitev dejavnosti 9.Število vseh 1 364 odpustov med referenčnim obdobjem je bilo izračunano od datuma dejanske prekinitve pogodbe o zaposlitvi ali njenega izteka. Upravičeni prejemniki 10.Poleg že navedenih delavcev je med upravičenimi prejemniki še 923 delavcev, ki so postali presežni pred štirimesečnim referenčnim obdobjem ali po njem. Skupno število upravičenih prejemnikov je torej 2 287. Med delavci, ki so prejeli podporo v okviru EGF/2014/011 BE/Caterpillar in tistimi, ki so vključeni v to vlogo, ni prekrivanja. Povezava med odpusti in velikimi strukturnimi spremembami v svetovnih trgovinskih tokovih zaradi globalizacije 11.Da bi Belgija dokazala povezavo med odpusti in velikimi strukturnimi spremembami v svetovnih trgovinskih tokovih zaradi globalizacije, trdi, da je glavni razlog za zmanjšanje števila zaposlenih svetovna konkurenca v sektorjih gradbeništva in rudarskih strojev ter posledično izguba tržnega deleža trga strojev podjetja Caterpillar. 12.Proizvodnja v rudarskem sektorju v Evropi se je zmanjšala z 234 milijonov EUR v letu 2012 na 180 milijonov EUR v letu 2015 in izvoz EU-28 se je od leta 2014 dramatično zmanjšal. 13.Po informacijah belgijskih organov so proizvodni obrati podjetja Caterpillar blizu njihovih trgov, kar pojasnjuje povezavo med dogajanjem na evropskem in svetovnem trgu ter zmanjšanje delovne sile v obratu v Gosseliesu. Zlasti azijski delež v prodaji podjetja Caterpillar se je med letoma 2003 in 2013 skoraj podvojil. 14.Leta 2008 se je evropska cena jekla strmo zvišala, medtem ko se je kitajska cena znižala, trenutno pa je še vedno nižja od evropske. Zato je proizvodnja stroja v Gosseliesu za 21 % dražja od proizvodnje strojev na Kitajskem. Dogodki, ki so povzročili odpuste in opustitev dejavnosti 15.Glavni dogodek, ki je povzročil odpuste, je bila napoved družbe Caterpillar Belgium S.A. 2. septembra 2016 o začetku postopka kolektivnega odpuščanja v proizvodnem obratu, ki se nahaja v Gosseliesu. 16.To je že druga vloga Belgije za pomoč ESPG v zvezi s podjetjem Caterpillar. Leta 2014 je bilo 1 399 delavcev vključenih v prvo vlogo za pomoč ESPG, povezano z odpusti v podjetju. Sedanji predlog vključuje preostalih 1 997 delavcev v obratu. 17.Leta 2015 je podjetje Caterpillar vložilo sredstva v novo proizvodno linijo za okrepitev svojega položaja na trgu. Vendar je bila v nasprotju s pričakovanji gospodarska rast v Evropi zelo počasna in posledično se gospodarski položaj podjetja ni okrepil v skladu s pričakovanji. 18.V primerjavi z drugimi obrati pa objekti v Gosseliesu v Belgiji niso več konkurenčni. Zato je podjetje Carterpillar premestilo svojo proizvodnjo v države v vzponu v Aziji in Latinski Ameriki, kot sta Kitajska in Južna Koreja, zaradi hitro rastočih novih trgov in nizkih stroškov proizvodnje, povezanih z manj strogimi okoljskimi predpisi in nižjimi stroški dela na uro. Podjetje trenutno zaključuje vse svoje dejavnosti v Belgiji. Pričakovani učinek odpustov na lokalno, regionalno ali nacionalno gospodarstvo in zaposlenost 19.Po podatkih javne službe za zaposlovanje Valonije (FOREM) naj bi se stopnja brezposelnosti v regiji Hainaut zvišala za 6,1 %. 20.Zaprtje obrata Carterpillar je povzročila odpuščanje 288 delavcev med dobavitelji. 21.Več kot 11 % delavcev, za katere je predvidena pomoč, je starejših od 55 let.

22.Iskalci zaposlitve v Charleroiju so večinoma nizko usposobljeni (50,6 % jih nima višje srednje izobrazbe) in 40 % je dolgotrajno brezposelnih (več kot 24 mesecev). Stopnja zaposlenosti v Charleroiju je samo 52,2 % in je skoraj pet odstotnih točk nižja od povprečne stopnje zaposlenosti v valonski regiji (57,1 %) (Vir: FOREM). Ciljni prejemniki in predlagani ukrepi Ciljni prejemniki 23.Pričakuje se, da bo v ukrepih sodelovalo vseh 2 287 presežnih delavcev. Razčlenitev teh delavcev po spolu, državljanstvu in starostni skupini: Kategorija Število

ciljnih prejemnikov Spol: moški: 2 115 (92,47 %) ženski: 172 (7,53 %) Državljanstvo: državljani EU: 2 233 (97,64 %) državljani nečlanic EU: 54 (2,36 %) Starostna skupina: 15–24 let: 2 (0,09 %) 25–29 let: 70 (3,06 %) 30–54 let: 1 952 (85,34 %) 55–64 let: 263 (11,51 %) starejši od 64 let: 0 (0,00 %) 24.Poleg tega bo Belgija zagotovila prilagojene storitve, sofinancirane s sredstvi iz ESPG, za do 300 mladih, ki niso zaposleni, se ne izobražujejo ali usposabljajo (NEET) in so na dan vložitve vloge mlajši od 30 let, saj je do 1 364 odpustov iz odstavka 8 prišlo v regiji na ravni NUTS 2 Hainaut (BE32), ki je upravičena na podlagi pobude za zaposlovanje mladih. 25.Člen 6(2) uredbe o ESPG določa, da lahko države članice do 31. decembra 2017 zagotovijo prilagojene storitve, sofinancirane iz ESPG, tudi mladim, ki niso zaposleni, se ne izobražujejo ali usposabljajo. Predlog Uredbe Evropskega parlamenta in Sveta o finančnih pravilih, ki se uporabljajo za splošni proračun Unije (uredba omnibus) vključuje spremembo člena 6(2) uredbe o ESPG zaradi podaljšanja odstopanja za mlade, ki niso zaposleni, se ne izobražujejo ali usposabljajo. Po podatkih Eurostata z dne 17. januarja 2018 znaša stopnja brezposelnosti ljudi, starih med 15 in 24 let, v regiji Hainaut 33,3 %. Zato regija ostaja upravičena do pomoči na podlagi člena 6(2)(b) uredbe o ESPG. Ta sprememba bi se morala uporabljati z retroaktivnim učinkom od 1. januarja 2018. Posledično bi se ta sklep, ki vključuje podporo za mlade, ki niso zaposleni, se ne izobražujejo ali usposabljajo, lahko sprejel po sprejetju in začetku veljavnosti uredbe omnibus. 26.Skupno predvideno število ciljnih prejemnikov, za katere se pričakuje, da bodo sodelovali v ukrepih, vključno z mladimi, ki niso zaposleni, se ne izobražujejo ali usposabljajo, je torej 2 587. Upravičenost predlaganih ukrepov 27.Prilagojene storitve, ki bodo zagotovljene presežnim delavcem in mladim, ki niso zaposleni, se ne izobražujejo ali usposabljajo, vključujejo naslednje ukrepe: –Individualna pomoč pri iskanju zaposlitve, individualno spremljanje in splošno informiranje. Ti ukrepi vključujejo prilagojeno pomoč pri iskanju zaposlitve, kot so svetovanje in poklicno usmerjanje ter storitve informiranja za delavce in mlade, ki niso zaposleni, se ne izobražujejo ali usposabljajo. –Usposabljanje in prekvalificiranje. Ta sklop vključuje poklicno in nadaljnje usposabljanje, namenjeno delavcem in mladim, ki niso zaposleni, se ne izobražujejo ali usposabljajo. Tečaji so oblikovani za uskladitev ponudbe usposabljanja s prednostnimi nalogami razvoja Charleroija iz načrta CATCH. –Spodbujanje podjetništva. Ta ukrep bo udeležencem zagotovil sistem podpore za podjetnike, ki določa tesno sodelovanje z regionalnimi organi, pristojnimi za podporo samozaposlovanju. –Prispevek za ustanovitev podjetja. Ta ukrep bo zagotavljal nepovratna sredstva za zagon podjetja za spodbujanje samozaposlovanja, ustanovitve poslovne dejavnosti ter začetek in vzpostavitev polnega ali nepolnega poslovanja. –Pomoči. Te vključujejo: 1) pomoči za usposabljanje za kritje stroškov za iskalca zaposlitve ali mlade, ki niso zaposleni, se ne izobražujejo ali usposabljajo, med usposabljanjem; 2) pomoč za mobilnost v podporo pri sprejetju dela, ki zahteva daljšo dnevno migracijo; 3) pomoč za vrnitev v izobraževanje za spodbujanje vrnitve v izobraževalni sistem, se bo izplačevala največ 12 mesecev in bo odvisna od kandidatove predložitve dokazila o njegovem vpisu v tečaj terciarnega izobraževanja; 4) pomoč za iskanje zaposlitve za pomoč iskalcem zaposlitve ali mladim, ki niso zaposleni, se ne izobražujejo ali usposabljajo, da plačajo stroške, ki so nastali pri dejavnostih iskanja zaposlitve; 5) pomoč za podjetništvo za kritje stroškov iskalca zaposlitve med sodelovanjem v dejavnostih, povezanih z iskanjem dela, ki bo odvisna od kandidatove predložitve samostojnega ali kolektivnega projekta samozaposlitve. 28.Prilagojene storitve, ki naj bi se zagotovile mladim, ki niso zaposleni, se ne izobražujejo ali usposabljajo, sestavljajo enaki ukrepi kot za presežne delavce. 29.Tukaj opisani predlagani ukrepi so aktivni ukrepi na trgu dela v okviru upravičenih ukrepov iz člena 7 uredbe o ESPG. Ti ukrepi ne nadomeščajo pasivnih ukrepov socialne zaščite. 30.Belgija je predložila zahtevane informacije o ukrepih, ki so za zadevno podjetje obvezni v skladu z nacionalno zakonodajo ali kolektivnimi pogodbami. Potrdila je, da finančni prispevek iz ESPG ne bo nadomestil takšnih ukrepov. Ocena proračuna 31.Predvideni skupni stroški znašajo 7 702 694 EUR, kar vključuje izdatke za prilagojene storitve v višini 7 575 294 EUR ter izdatke za pripravo, upravljanje, širjenje informacij in obveščanje javnosti ter nadzor in poročanje v višini 127 400 EUR.

32.Skupni zaprošeni finančni prispevek iz ESPG znaša 4 621 616 EUR (60 % skupnih stroškov). Ukrepi Predvideno število udeležencev Predvideni stroški na udeleženca

(v EUR) Predvideni skupni stroški (v EUR) Prilagojene storitve (ukrepi na podlagi člena 7(1)(a) in (c) uredbe o ESPG) Kovčing in drugi pripravljalni ukrepi (Reconversion:: accompagnement/orientation/insertion) 2 587 1 852 4 790 323 Usposabljanje in prekvalifikacija (Formations spécifiques) 1 050 841 883 265 Spodbujanje podjetništva (Dispositif d'accompagnement à l'entreprenariat) 250 463 115 743 Nepovratna sredstva za zagon podjetja (Bourse de lancement) 75 10 000 750 000 Vmesni seštevek (a): Odstotek svežnja prilagojenih storitev – 6 539 331 (86,32 %) Pomoči in spodbude (ukrepi na podlagi člena 7(1)(b) uredbe o ESPG) Pomoči za usposabljanje, mobilnost, vrnitev v izobraževanje, iskanje zaposlitve in podjetništvo (formation, prime à l'emploi distant, reprise d'étude, recherche d'emploi et création d'activité) 2 587 400 1 035 963 Vmesni seštevek (b): Odstotek svežnja prilagojenih storitev: – 1 035 963 (13,68 %) Ukrepi na podlagi člena 7(4) uredbe o ESPG 1. Priprava – 82 000 2. Upravljanje – 10 400 3. Širjenje informacij in obveščanje javnosti – 5 000 4. Nadzor in poročanje – 30 000 Vmesni seštevek (c): Odstotek skupnih stroškov: – 127 400 (1,65 %) Skupni stroški (a + b + c): – 7 702 694 Prispevek ESPG (60 % skupnih stroškov) – 4 621 616 33.Stroški ukrepov, ki so v zgornji preglednici opredeljeni kot ukrepi na podlagi člena 7(1)(b) uredbe o ESPG, ne presegajo 35 % skupnih stroškov usklajenega svežnja prilagojenih storitev. Belgija je potrdila, da so ti ukrepi odvisni od dejavnega sodelovanja ciljnih prejemnikov pri iskanju zaposlitve ali usposabljanju. 34.Belgija je potrdila, da stroški naložb za samozaposlitev, ustanavljanje podjetij in delavske prevzeme ne bodo presegli 15 000 EUR na prejemnika. Obdobje upravičenosti izdatkov 35.Belgija je prilagojene storitve za ciljne prejemnike začela izvajati 22. oktobra 2016. Izdatki za ukrepe bodo torej upravičeni do finančnega prispevka iz ESPG od 22. oktobra 2016 do 18. decembra 2019 36.Upravni izdatki Belgije za izvajanje ESPG so se začeli 5. septembra 2016. Izdatki za pripravo, upravljanje, širjenje informacij in obveščanje javnosti ter nadzor in poročanje so torej upravičeni do finančnega prispevka iz ESPG od 5. septembra 2016 do 18. junija 2020. Dopolnjevanje ukrepov, ki se financirajo z nacionalnimi sredstvi ali sredstvi Unije 37.Vira nacionalnega vnaprejšnjega financiranja ali sofinanciranja sta Javna služba za zaposlovanje Valonije (FOREM) in Valonska regija. 38.Belgija je potrdila, da opisani ukrepi, ki prejmejo finančni prispevek iz ESPG, ne bodo financirani tudi iz drugih finančnih instrumentov Unije. Postopki za posvetovanje s ciljnimi prejemniki ali njihovimi predstavniki ali socialnimi partnerji ter lokalnimi in regionalnimi organi 39.Belgija je navedla, da je bil usklajeni sveženj prilagojenih storitev pripravljen v posvetovanju z delovno skupino, ki vključuje Javno službo za zaposlovanje Valonije (FOREM), SOGEPA, predstavnike sindikatov in drugih socialnih partnerjev. Sistemi upravljanja in nadzora 40.Belgija je Komisijo obvestila, da bodo finančni prispevek upravljali in nadzirali isti organi, ki so pristojni za Evropski socialni sklad (ESS). Obveznosti zadevne države članice 41.Belgija je predložila vsa potrebna zagotovila v zvezi z naslednjim: –pri dostopu do predlaganih ukrepov in njihovem izvajanju se bosta upoštevali načeli enake obravnave in nediskriminacije; –upoštevajo se zahteve nacionalne zakonodaje in zakonodaje EU o kolektivnem odpuščanju; –podjetja, ki so po odpustih nadaljevala svoje dejavnosti, so izpolnila svoje pravne obveznosti v zvezi z odpusti in so ustrezno poskrbela za svoje delavce;

–predlagani ukrepi ne bodo prejeli finančne podpore iz drugih skladov ali finančnih instrumentov Unije in preprečeno bo vsakršno dvojno financiranje; –predlagani ukrepi bodo dopolnjevali ukrepe, financirane iz strukturnih skladov; –finančni prispevek iz ESPG bo v skladu s postopkovnimi in materialnopravnimi pravili Unije o državni pomoči. PRORAČUNSKE POSLEDICE Proračunski predlog 42.Sredstva ESPG ne presegajo najvišjega letnega zneska v višini 150 milijonov EUR (cene iz leta 2011), kot je določeno v členu 12 Uredbe Sveta (EU, Euratom) št. 1311/2013 z dne 2. decembra 2013 o večletnem finančnem okviru za obdobje 2014–2020. 43.Komisija po proučitvi vloge v zvezi s pogoji iz člena 13(1) uredbe o ESPG ter ob upoštevanju števila ciljnih prejemnikov, predlaganih ukrepov in predvidenih stroškov predlaga uporabo sredstev ESPG v znesku 4 621 616 EUR, kar je 60 % skupnih stroškov predlaganih ukrepov, da se zagotovi finančni prispevek za vlogo. 44.Predlagani sklep o uporabi sredstev ESPG bosta skupaj sprejela Evropski parlament in Svet v skladu s točko 13 Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju. Povezani akti 45.Komisija bo s tem predlogom sklepa o uporabi sredstev ESPG Evropskemu parlamentu in Svetu hkrati predložila tudi predlog za prerazporeditev zneska v višini 4 621 616 EUR v ustrezno proračunsko vrstico. 46.Ko bo Komisija sprejela ta predlog sklepa o uporabi sredstev ESPG, bo hkrati z izvedbenim aktom sprejela sklep o finančnem prispevku, ki bo začel veljati na datum, ko bosta Evropski parlament in Svet sprejela predlagani sklep o uporabi sredstev ESPG. Predlog SKLEP EVROPSKEGA PARLAMENTA IN SVETA o uporabi sredstev Evropskega sklada za prilagoditev globalizaciji na podlagi

vloge Belgije EGF/2017/010 BE/Caterpillar EVROPSKI PARLAMENT IN SVET EVROPSKE UNIJE STA – ob upoštevanju Pogodbe o delovanju Evropske unije, ob upoštevanju Uredbe (EU) št. 1309/2013 Evropskega parlamenta in Sveta z dne 17. decembra 2013 o Evropskem skladu za prilagoditev globalizaciji (2014–2020) in razveljavitvi Uredbe (ES) št. 1927/2006 ter zlasti člena 15(4) Uredbe, ob upoštevanju Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju ter zlasti točke 13 Sporazuma, ob upoštevanju predloga Evropske komisije, ob upoštevanju naslednjega: